Publication: Magyar Közlöny
Issue: MK-2004-133 (Year: 2004, Number: 133)
Era: 2004-2010
Section: 170/2002. (VIII. 7.) Korm. rendelet 2. §-ában kihirdetett SzMGSz módosításainak és
Paragraph Index: 266

15. § A vasút a rakott konténereket, az átköltözési ingósággal rakott univerzális konténerek kivételével, a feladó kocsizárjaival vagy biztonsági kocsizárjaival veszi fel fuvarozásra. Az átköltözési ingósággal rakott univerzális konténereket a feladási állomás a feladó jelenlétében látja el kocsizárral, ha a feladási vasúton érvényes belföldi előírások ettől eltérő rendelkezést nem tartalmaznak. 2004/133. szám A konténer lezárását az SZMGSZ 9. cikk 8. §-ában foglaltak és a feladási vasúton érvényes belföldi előírások szerint kell végezni. A közepes és a nagykonténer valamennyi ajtónyílásának lezárása egy kocsizárral történik, amelyet az utolsóként záródó ajtószárny zárszerkezetének zárókarjára kell felhelyezni. A különleges rendeltetésű konténerekre felhelyezendő kocsizárak vagy biztonsági kocsizárak mennyiségét és helyét az ajtók, az ürítő és a töltő szerkezetek, a szolgálati rekeszek mennyisége határozza meg a feladási vasúton érvényes belföldi előírásoknak megfelelően. Közepes konténerek kocsizárral történő lezárásakor a zárszerkezet zárókarját kiegészítő huzalbiztosítással kell ellátni.

Source: https://magyarkozlony.hu/hivatalos-lapok/2f914edf5849f3c984469a1ac43700596bdffe3b/dokumentumok/f0c54d97242d25498cc71bba9d8cd96a4783e316/letoltes